Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 918

7. ELJÁRÁS 7.1. A vakoldat készítése Készítsünk vakoldatot úgy, hogy a kivonástól kezdve az egész eljárást megismételjük, a mûtrágya-minta bemérése nélkül. 7.2. Kalibrációs sorozat készítése Legalább hat, növekvõ koncentrációjú kalibrációs oldatot készítsünk a spektrométer optimális érzékenységi tartományának megfelelõ koncentráció tartományban. A 0—12,5 µg molibdén tartományhoz tegyünk rendre 0, 1, 2, 3, 4, és 5 ml munkaoldatot (4.7.3.) a választótölcsérekbe (5.2.). Egészítsük ki a térfogatukat 50 ml-re 6 M sósavval (4.1.). Így a tölcsérek rendre 0, 2,5, 5, 7,5, 10 és 12,5 µg molibdént tartalmaznak. 7.3. A komplex kialakítása és elválasztása Minden egyes választótölcsérbe (6.2., 7.1. és 7.2.) tegyünk az alábbi sorrendben: — 10 ml réz oldatot (4.2.), — 20 ml aszkorbinsav oldatot (4.3.). Gondosan keverjük össze, várjunk két-három percet, azután adjunk hozzá: — 10 ml n-butil-acetátot (4.4.), precíziós pipettát használva, — 20 ml tiocianát oldatot (4.5.). Rázzuk egy percig, hogy a komplex átmenjen a szerves fázisba; hagyjuk szétválni a fázisokat; ha a két fázis szétvált, az egész vizes fázist engedjük le és öntsük el; majd a szerves fázist mossuk: — 10 ml ón-klorid oldattal (4.6.). Rázzuk egy percig. Hagyjuk szétválni és a teljes vizes fázist engedjük le. Gyûjtsük a szerves fázist kémcsõbe, ezáltal lehetõvé válik, hogy a szuszpendált vízcseppeket is összegyûjtsük. 7.4. Meghatározás Mérjük le a 7.3. szerint kapott oldatok abszorbanciáját 470 nm hullámhosszon, a 0 µg/ml molibdén kalibrációs oldattal (7.2.) szemben. 2003/49. szám

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes